狼嘅保育係由廿世紀中開始嘅。喺廿世紀中之前，人類喺科技上嘅進步令到佢哋橫掃成個地球，狼唔夠人類打，喺唔少地方都絕咗種。及後，生態保育專家等人員嘅努力令到狼嘅犬口下降喺1970年代停止，而喺法律保護、土地運用嘅改變、同人口由鄉下移去城市等嘅因素影響之下，狼仲成功噉重新進入一啲佢哋之前絕跡嘅地區，雖然喺唔少地區，人同狼爭獵物、人為咗自身安全獵狼、同生境嘅分裂等因素依然令狼受到威脅。